เรื่องร้องเรียน: ขอให้ตักเตือนร้านอาหารห้ามส่งเสียงดัง ก่อความรำคาญ ตั้งแต่ช่วงเวลา 22.00 - 01.00 น  เป็นการเล่นดนตรีสด ซึ่งร้านเป็นร้านโล่งแจ้ง ไม่มีที่เก็บเสียงใดๆ ก่อความรำคาญ ยิ่งดึกยิ่งเสียงดัง
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายสิ่งแวดล้อมและสุขาภิบาล ได้ตรวจสอบข้อเท็จจริง ณ สถานที่ดังกล่าวแล้ว ขณะตรวจสอบพบเจ้าของร้าน  จึงได้แจ้งเหตุร้องเรียนให้ทราบ พร้อมทั้งออกหนังสือแนะนำของเจ้าพนักงานตาม พรบ.การสาธารณสุข พ.ศ. 2535 และที่แก้ไขเพิ่มเติม โดยแนะนำให้หามาตรการปรับปรุงแกไขมิให้ส่งเสียงดังรบกวนประชาชนที่พักอาศัยบริเวณใกล้เคียง ทั้งนี้เจัาหน้าที่จักได้เฝ้าระวังตรวจสอบต่อไป
ความเห็นของผู้แจ้ง: ขอบหน่วยงาน และเจ้าหน้าที่ที่เกี่ยวข้องทุกหน่วยงาน ทุกท่าน ที่ได้ให้ความช่วยเหลือ ทำให้ชาวบ้านตาดำๆ ได้ใช้ชีวิตอย่างมีคุณภาพ และสงบสุขค่ะ ขอบพระคุณจริงๆ ค่ะ
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร